CELEX: 32018D0270
Language: el
Date: 2018-02-15 00:00:00
Title: Απόφαση (EE) 2018/270 του Συμβουλίου, της 15ης Φεβρουαρίου 2018, για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Κεντρικής Τράπεζας της Κύπρου

23.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 51/14
            
         ΑΠΌΦΑΣΗ (EE) 2018/270 ΤΟΥ ΣΥΜΒΟΥΛΊΟΥ
   της 15ης Φεβρουαρίου 2018
   για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Κεντρικής Τράπεζας της Κύπρου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη το πρωτόκολλο αριθ. 4 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, που προσαρτάται στην Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27.1,
   Έχοντας υπόψη τη σύσταση της Ευρωπαϊκής Κεντρικής Τράπεζας της 19ης Δεκεμβρίου 2017 προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Κεντρικής Τράπεζας της Κύπρου (ECB/2017/43) (1),
   Εκτιμώντας τα ακόλουθα:
   
               (1)
            
            
               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
            
         
               (2)
            
            
               Η θητεία της εταιρείας KPMG Limited ως εξωτερικού ελεγκτή της Κεντρικής Τράπεζας της Κύπρου λήγει μετά το πέρας του ελέγχου για το οικονομικό έτος 2017. Είναι, επομένως, αναγκαίος ο διορισμός εξωτερικών ελεγκτών της Κεντρικής Τράπεζας της Κύπρου για τα οικονομικά έτη 2018 έως 2022.
            
         
               (3)
            
            
               Η Κεντρική Τράπεζα της Κύπρου επέλεξε ως εξωτερικό της ελεγκτή την εταιρεία PricewaterhouseCoopers Limited για τα οικονομικά έτη 2018 έως 2022.
            
         
               (4)
            
            
               Το Διοικητικό Συμβούλιο της ΕΚΤ έχει συστήσει τον διορισμό της εταιρείας PricewaterhouseCoopers Limited ως εξωτερικού ελεγκτή της Κεντρικής Τράπεζας της Κύπρου για τα οικονομικά έτη 2018 έως 2022.
            
         
               (5)
            
            
               Μετά τη σύσταση του Διοικητικού Συμβουλίου της ΕΚΤ θα πρέπει να τροποποιηθεί αναλόγως η απόφαση 1999/70/ΕΚ του Συμβουλίου (2),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 1 της απόφασης 1999/70/ΕΚ, η παράγραφος 14 αντικαθίσταται από το ακόλουθο κείμενο:
   
      «14.   Εγκρίνεται ο διορισμός της εταιρείας PricewaterhouseCoopers Limited ως εξωτερικού ελεγκτή της Κεντρικής Τράπεζας της Κύπρου για τα οικονομικά έτη 2018 έως 2022.».
   
   Άρθρο 2
   Η παρούσα απόφαση παράγει αποτελέσματα από την ημερομηνία της κοινοποίησής της.
   Άρθρο 3
   Η παρούσα απόφαση απευθύνεται στην Ευρωπαϊκή Κεντρική Τράπεζα.
   
      Βρυξέλλες, 15 Φεβρουαρίου 2018.
      
         
            Για το Συμβούλιο
         
         
            Ο Πρόεδρος
         
         K. VALCHEV
      
   
   
      (1)  ΕΕ C 2 της 5.1.2018, σ. 1.
   
      (2)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).